**2017. évi vendéglátó terasz, előkert közterület-használatára vonatkozó**

**PÁLYÁZATI FELHÍVÁS**

**Budapest Főváros VII. kerület Erzsébetváros Önkormányzat Képviselő-testületének Városüzemeltetési Bizottsága a .../2016. (...) számú határozata alapján pályázatot hirdet a Budapest Főváros VII. Kerület Erzsébetváros Önkormányzata tulajdonában lévő közterületek használatáról és rendjéről szóló 22/2013. (IV.30.) önkormányzati rendelet (a továbbiakban: Rendelet) 2. § (8a) bekezdésében adott felhatalmazás alapján.**

**A pályázat célja, hogy a Rendelet 4. mellékletében meghatározott, és turisztikailag kiemelt, városképi szempontból is értékes közterületek – Madách Imre út, Asbóth utca, Rumbach Sebestyén utca, Holló utca (beleértve a Holló utca 10. és Holló utca 12-14. szám alatti épületek udvari területét), Síp utca, Kazinczy utca, Király utca Károly körút és Kazinczy utca közötti szakasza (beleértve a Király utca 13. és Dob utca 16. szám alatti épületek „C” udvarának területét), Dob utca Károly körút és Kazinczy utca közötti szakasza, Wesselényi utca Károly körút és Kazinczy utca közötti szakasza, Dohány utca Károly körút és Kazinczy utca közötti szakasza – az azokkal határos vendéglátóüzletek részére hosszú távon, a településképbe illeszkedő módon kerüljenek hasznosításra.**

***I. A MEGHIRDETETT KÖZTERÜLETEKRE VONATKOZÓ   
KÖTELEZETTSÉGEK, ILLETVE FELTÉTELEK***

1. A közterület használatát a nyertes pályázónak a Városüzemeltetési Bizottság külön hozzájárulásban engedélyezi.
2. A gyalogosjárdán történő közterület-használat esetében – a 3. pontban körülírt közterületek kivételével – pályázó köteles a gyalogosforgalom számára minimum 1,5 méter széles sávot szabadon hagyni.
3. A terasz elhelyezésével az illetékes földhivatal nyilvántartásában 34200/2, 34186/1, és 34187/1 hrsz. alatt szereplő, Király utca 13. és Dob utca 16. szám alatti épületek „C” udvara, Holló utca 10., és Holló utca 12-14. szám alatti épületek előtti közterületek használata esetében pályázó köteles a gyalogosforgalom számára minimum 3 méter széles sávot szabadon hagyni.
4. A gyalogosjárdán, de nem az üzlet homlokzatával érintkezően történő közterület-használat esetében pályázó köteles a gyalogosjárda úttest felé eső oldala és a terasz között – a 2. pontban meghatározott közlekedési sávon felül további – minimum 0,5 méter széles biztonsági sávot szabadon hagyni.
5. Az üzlet homlokzatával érintkező terasz esetén annak szélessége – beleértve a vele közvetlenül érintkező, kérelmező által jogszerűen használt magánterületet is – legalább az 1 méter szélességet el kell, hogy érje.
6. Az üzlet homlokzatával nem érintkező terasz szélessége legalább a 1,5 méter szélességet el kell, hogy érje.
7. A 2 m2-t meghaladó nagyságú terasz elhelyezése során pályázó köteles a terasz területének 10%-át elérő, de legalább 0,5 m2 nagyságú, és a terasz területén, vagy azzal határosan elhelyezkedő zöldfelületet kialakítani.
8. Nyertes pályázó az általa megpályázott időszakot, és terasz nagyságát a pályázat benyújtását, illetve a közterület-használati időszak megkezdését követően kizárólag egy alkalommal módosíthatja. Ezt követően a hozzájárulás módosításra további lehetőség nincs.
9. Kerékpártárolók mellett kizárólag úgy alakítható ki terasz, ha a tároló mellett legalább 2 méter széles sáv szabadon marad a kerékpártárolók rendeltetésszerű használata érdekében.
10. Használatba adó a közterület-használati hozzájárulást visszavonhatja, ha használó a

* hozzájárulásban foglalt feltételeket megsérti;
* a közterület-használati díj kötelezettségét a hozzájárulásban meghatározott határidőre nem teljesíti;
* a hozzájárulásban meghatározott tevékenységtől eltérő, más tevékenységet végez;
* a közterületet albérletbe, üzemeltetésbe másnak átadja;
* a hozzájárulást követően beállott körülmény folytán már nem rendelkezik a kereskedelmi tevékenység folytatására való jogosultsággal;
* a vonatkozó jogszabályokban, illetve a részére megadott hozzájárulásban előírt egyéb kötelezettségeit nem teljesíti.

1. A közterület-használat megszűnése esetén, használó köteles a közterület-használatot haladéktalanul megszüntetni, továbbá kártalanítási igény nélkül a közterület eredeti állapotát visszaállítani.

***II. PÁLYÁZATI FELTÉTELEK***

A közterület-használatra pályázatot nyújthat be:

1. az egyéni vállalkozói igazolvánnyal rendelkező természetes személy, vagy
2. a cégbíróságon bejegyzett gazdasági társaság aki, illetve akinek

* a pályázati kérelemben megjelölt közterülettel határos vendéglátóhelyet üzemeltet, és erre irányuló megfelelő bejelentéssel élt a kereskedelmi hatóság felé;
* a közterületet a részére adott hozzájárulásban, valamint a vonatkozó jogszabályi rendelkezéseknek, és a meghatározott hasznosítási célnak megfelelően használja;
* a közterületet albérletbe, üzemeltetésbe másnak nem adja át;
* az Erzsébetvárosi Önkormányzattal szemben közigazgatási bírság, továbbá közterület-használati ügyből kifolyólag tartozása nem áll fenn, valamint
* az üzemeltetésében lévő vendéglátó üzlet területén a nyitott vendéglátó terasz kialakításának feltételei nem állnak fenn.

**Pályázat kizárólag vendéglátó terasz, előkert üzemeltetése céljára nyújtható be. A közterületbe nyúló ernyőszerkezet közterület-használatára kérelem pályázaton kívül, de a pályázattal egyidejűleg is benyújtható.**

A pályázatnak tartalmaznia kell:

1. A pályázati jelentkezési lapot, mely a pályázati felhívás mellékletét képezi (közterület használati kérelem formanyomtatvány).
2. A közterület-használat kezdő, és befejező, 2017. március 1. napja, illetve 2018. február 28. napja közé eső időpontjait.
3. A közterület-használat házszám szerinti helyének megjelölését pontos területnagysággal, a gyalogosforgalom számára szabadon maradó sáv, illetve az esetlegesen előírt biztonsági sáv szélességét, továbbá mindezek helyszínrajzon történő pontos megjelölését.
4. Amennyiben a közterület-használat parkolósávot (is) érint, úgy a terasz céljára hasznosítani kívánt parkolóhelyek számát, valamint a Budapesti Közút Zrt. által kiállított forgalomtechnikai kezelői hozzájárulást.
5. A terasz látvány- és berendezési tervét, feltüntetve az anyag és színhasználatot.
6. A terasz területén külön közterület-használati hozzájárulás nélkül elhelyezhető, a vendéglátással közvetlenül összefüggő eszközök (reklámfelirattal ellátott, vagy reklámfelirat nélküli asztalok, székek, tálaló pultok, melegítők, kültéri hősugárzó gomba, virágláda, virágvályú, virágtartó oszlop) számát, valamint az I.7. pontban körülírt zöldfelületet kialakítását, továbbá mindezek helyszínrajzon történő pontos megjelölését.
7. A terasz területén kizárólag külön közterület-használati hozzájárulással elhelyezhető építmények, tárgyak (fagylaltos pult, ital automata, hűtőszekrény, elárusító pult, TV, vagy projektor, napernyő, stb.) számát, továbbá mindezek helyszínrajzon történő pontos megjelölését.
8. A helyszínről készült fotót, melyen egyértelműen beazonosítható az igénybe venni kívánt terület.
9. Egyéni vállalkozói igazolvánnyal rendelkező természetes személynél az egyéni vállalkozás folytatását igazoló okirat másolatát.
10. A cégbíróságnál bejegyzett gazdasági társaságnál annak cégkivonatának, valamint a társaság képviselőjének aláírási címpéldányának vagy -mintájának másolatát.
11. A vendéglátó kereskedelmi tevékenység kereskedelmi hatóságnál történt nyilvántartásba vételéről szóló igazolás másolatát.
12. Amennyiben a közterület-használat kérelmezett időtartama a hat hónapot meghaladja, úgy pályázó nyilatkozatát arra vonatkozóan, hogy a közterület-használati hozzájárulásban meghatározott díj megfizetésére részletfizetési kedvezményt igényel.
13. A pályázó nyilatkozatát arra vonatkozóan, hogy pályázónak az Erzsébetvárosi Önkormányzattal szemben közigazgatási bírság, továbbá közterület-használati ügyből kifolyólag tartozása nem áll fenn.
14. A pályázó nyilatkozatát arra vonatkozóan, hogy nem indult ellene felszámolási-, illetve csődeljárás, nem áll végelszámolás alatt.
15. Pályázó nyilatkozatát arra vonatkozóan, hogy a vendéglátó teraszon a kiszolgálást kizárólag a külön rendeletben meghatározott, vagy a részére megadott hozzájárulásban szereplő időpontig folytatja.
16. Pályázónak az államháztartásról szóló 2011. évi CXCV. törvény 50. § (1) bekezdés c) pontjának, és a nemzeti vagyonról szóló 2011. évi CXCVI. törvény 3. § (1) bekezdés 1. pontjának való megfelelésről szóló nyilatkozatát.
17. Pályázó nyilatkozatát arról, hogy a pályázati felhívás feltételeit elfogadja.

A Polgármesteri Hivatal (a továbbiakban: Hivatal) Hatósági és Ügyfélszolgálati Irodáján átvehető, valamint az Erzsébetvárosi Önkormányzat honlapjáról is letölthető pályázati kérelmet zárt borítékban 2017. február 3-án 12 óráig személyesen (a Hivatal ügyfélszolgálatain Irodáján – 1072 Budapest, Akácfa u. 42-48., 1073 Budapest, Erzsébet krt. 6., 1076 Budapest, Garay u. 5.) kell benyújtani, illetve a meghatározott határidőig postai úton eljuttatni a Hivatal részére. A pályázat egyben közterület-használati hozzájárulás iránti kérelemnek minősül, ennek megfelelően 3.000 Ft illeték lerovására kötelezett. A határidőn túl benyújtott, vagy beérkezett pályázat érvénytelen. A zárt borítékra rá kell írni: „KÖZTERÜLET­PALYÁZAT 2017"

A pályázatokat tartalmazó zárt borítékok bontására 2017. február 7-án 10 órakor kerül sor a Hivatal Hatósági és Ügyfélszolgálati Irodáján.

A pályázatok felbontásánál a Városüzemeltetési Bizottság által kijelölt bizottsági tagokon, és a Hivatal munkatársain kívül jelen lehetnek a pályázatot benyújtók, azok törvényes képviselői, valamint az általuk írásban meghatalmazott személyek, és az erzsébetvárosi önkormányzat képviselői.

***III. A PÁLYÁZAT ELBÍRÁLÁSÁNAK MÓDJA, BÍRÁLATI SZEMPONTOK***

A beérkezett pályázatokat a Városüzemeltetési Bizottság bírálja el, a döntés előkészítő munkát a Hivatal végzi, az alábbi bírálati szempontok alapján:

* a pályázat időtartamát megelőzően korábban az érintett területen vendéglátó terasz kialakítására vonatkozóan megadott közterület-használati hozzájárulások,
* a vendéglátóhely elhelyezkedése a pályázott közterülethez viszonyítva,
* a pályázónak az Erzsébetvárosi Önkormányzattal szemben közigazgatási bírság, továbbá közterület-használati ügyből kifolyólag lejárt tartozása nem áll fenn,
* a vendéglátóhely ellen a 2016. évben a lakosság részéről a vendéglátó egység, illetve vendéglátó terasz üzemeltetésével kapcsolatban érkezett panaszok száma,
* a vendéglátóhely, illetve az általa építeni kívánt vendéglátó terasz településképbe való illeszkedése,
* a pályázati kérelemhez benyújtott dokumentumok, nyilatkozatok tartalma,
* a Rendelet, valamint a további vonatkozó jogszabályokban szereplő, de jelen pályázati kiírásban meg nem határozott feltételeinek betartása.

**Amennyiben egy adott közterületre több érvényes, a pályázati kiírásban szereplő szempontoknak megfelelő, valamint a bírálati feltételek alapján azonos tartalmú pályázat érkezik be, úgy a Városüzemeltetési Bizottság a közterület használatát a pályázók között területileg megosztva bírálja el.**

**A Városüzemeltetési Bizottság döntéséről pályázókat a döntés meghozatalát követően írásban értesíti, valamint azt a helyben szokásos módon nyilvánosságra hozza.**

**A Városüzemeltetési Bizottság a közterület-használat időpontjának – e pályázati kiírásban meghatározott – módosítása tekintetében külön döntést nem hoz.**

**A Városüzemeltetési Bizottság fenntartja azon jogát, hogy a pályázatot részben vagy egészben indokolás nélkül visszavonja, illetve eredménytelennek nyilvánítsa.**

**3.000 Ft illeték helye**

**A 2017. évi vendéglátó terasz, előkert használatára vonatkozóan meghirdetett pályázatnak megfelelően kérem a Budapest Főváros VII. Kerület Erzsébetváros Önkormányzata tulajdonában lévő közterületek használatáról és rendjéről szóló 22/2013. (IV.30.) önkormányzati rendelet 4. mellékletében meghatározott, alább részletezett közterület RENDELTETÉSTŐL ELTÉRŐ HASZNÁLATÁHOZ a közterület-használati hozzájárulás kiadását.**

***Az alábbi adatokat kérjük, hogy az eljárás lefolytatása érdekében nyomtatott nagybetűkkel, és pontosan kitölteni szíveskedjen!***

\***KÉRELMEZŐ** NEVE

\*SZÉKHELYE

\*KÉRELMEZŐ ADÓSZÁMA

KÉPVISELŐJÉNK NEVE

KÉPVISELŐJÉNEK TELEFONSZÁMA

KÉPVISELŐJÉNEK ELEKTRONIKUS CÍME

**\*IGÉNYELT KÖZTERÜLET** HELYE

*(közterület neve / házszám)*

**\***TÍPUSA gyalogosjárda / díszburkolat / parkolóhely / egyéb:

*(a megfelelő részt kérjük aláhúzni!)*

PARKOLÓHELY HASZNÁLATA ESETÉN ANNAK SZÁMA

\*KÖZTERÜLET-HASZNÁLAT CÉLJA

vendéglátó terasz / előkert

\*IGÉNYELT KÖZTERÜLET MÉRETE x azaz m2

\*KÖZTERÜLET-HASZNÁLAT IDEJE **-**

**Kérjük, hogy a közterület-használat igényelt időtartamát kizárólag 2017. március 1-je és 2018. február 28-a között határozza meg!**

A vendéglátó terasz, előkert területén külön közterület-használati hozzájárulás nélkül elhelyezhető, a vendéglátással közvetlenül összefüggő eszközök

reklámfelirattal ellátott asztal, szék / reklámfelirat nélküli asztal, szék / tálaló pult, melegítő / kültéri hősugárzó gomba / virágláda, virágvályú, virágtartó oszlop / egyéb

*(a megfelelő részt kérjük aláhúzni!)*

A vendéglátó terasz, előkert területén kizárólag külön közterület-használati hozzájárulással elhelyezhető építmények, tárgyak

fagylaltos pult / ital automata / hűtőszekrény / elárusító pult / TV, vagy projektor / napernyő / egyéb

*(a megfelelő részt kérjük aláhúzni!)*

Alulírott **kérem / nem kérem**, hogy az általam képviselt gazdasági társaság / egyéni vállalkozás részére a közterület-használati hozzájárulásban meghatározott díj megfizetésére részletfizetési kedvezményt biztosítani szíveskedjenek.

*(a megfelelő részt kérjük aláhúzni!)*

**Alulírott nyilatkozom, hogy az általam képviselt gazdasági társaságnak / egyéni vállalkozásnak a Budapest Főváros VII. kerület Erzsébetvárosi Önkormányzattal szemben közigazgatási bírság, továbbá közterület-használati ügyből kifolyólag tartozása nem áll fenn.**

**Alulírott nyilatkozom, hogy az általam képviselt gazdasági társaság / egyéni vállalkozás ellen nem indult felszámolási-, illetve csődeljárás, nem áll végelszámolás alatt.**

**Alulírott nyilatkozom, hogy az általam képviselt gazdasági társaság / egyéni vállalkozás a vendéglátó teraszon a kiszolgálást kizárólag a külön önkormányzati rendeletben meghatározott, vagy a külön hozzájárulásban szereplő időpontig folytatja.**

**Alulírott kérem, hogy az általam képviselt gazdasági társaság / egyéni vállalkozás részére a közterület-használati hozzájárulásban meghatározott díj megfizetésére részletfizetési kedvezményt biztosítani szíveskedjenek.**

**Alulírott nyilatkozom, hogy az általam képviselt gazdasági társaság / egyéni vállalkozás az államháztartásról szóló 2011. évi CXCV. törvény 50. § (1) bekezdés c) pontjának megfelel, és a nemzeti vagyonról szóló 2011. évi CXCVI. törvény 3. § (1) bekezdés 1. a) pontja szerint átlátható szervezetnek minősül.**

**Alulírott nyilatkozom, hogy az általam képviselt gazdasági társaság / egyéni vállalkozás jelen pályázati kérelem benyújtásával egyidejűleg a pályázati felhívás feltételeit elfogadja.**

kérelmező jelen PÁLYÁZATI kérelem benyújtásával, és aláírásával EGYIDEJŰLEG tudomásul veszi, hogy:

* a kérelem benyújtása nem jogosítja fel az igényelt közterület használatára,
* a közterület használatáért a vonatkozó jogszabályban előírt közterület-használati díjat köteles fizetni,
* a közterület-használati hozzájárulásban meghatározott díjat a hozzájárulásban meghatározott időtartamra és módon, a közterület tényleges használatára tekintet nélkül köteles megfizetni,
* a közterület-használati hozzájárulás nem pótolja az egyéb jogszabályokban előírt esetleges hatósági-, illetve szakhatósági engedélyek (pl. építésügyi, közegészségügyi, rendészeti, stb.) beszerzését.

Budapest, …………………………………..………

Kérelmező, vagy képviselőjének aláírása (bélyegzőlenyomat)

………………….………………………………….…..

neve nyomtatott betűkkel

**A PÁLYÁZATI JELENTKEZÉSI LAPHOZ (KÉRELEMHEZ) CSATOLANDÓ:**

* a közterület-használat házszám szerinti helyének megjelölését, pontos területnagyságát, a gyalogosforgalom számára szabadon maradó sáv, illetve az esetlegesen előírt biztonsági sáv szélességét, a terasz területén külön közterület-használati hozzájárulás nélkül elhelyezhető, a vendéglátással közvetlenül összefüggő eszközöket (reklámfelirattal ellátott, vagy reklámfelirat nélküli asztalok, székek, tálaló pultok, melegítők, kültéri hősugárzó gomba, virágláda, virágvályú, virágtartó oszlop), a terasz területén kizárólag külön közterület-használati hozzájárulással elhelyezhető építményeket, tárgyakat (fagylaltos pult, ital automata, hűtőszekrény, elárusító pult, TV, vagy projektor, napernyő, stb.), valamint a szükséges zöldfelület kialakítását is tartalmazó pontos helyszínrajz,
* amennyiben a közterület-használat parkolósávot (is) érint, úgy a Budapest Közút Zrt. által kiállított forgalomtechnikai kezelői hozzájárulás,
* a vendéglátó terasz, előkert látvány- és berendezési terve, feltüntetve az anyag és színhasználatot,
* a helyszínről készült fotó, melyen egyértelműen beazonosítható az igénybe venni kívánt terület,
* egyéni vállalkozói igazolvánnyal rendelkező természetes személynél az egyéni vállalkozás folytatását igazoló okirat másolata,
* a cégbíróságnál bejegyzett gazdasági társaságnál annak cégkivonatának, valamint a társaság képviselőjének aláírási címpéldányának vagy -mintájának másolata,
* a vendéglátó kereskedelmi tevékenység kereskedelmi hatóságnál történt nyilvántartásba vételéről szóló igazolás másolata.